Document ID: 31993R1101

KOMISSION ASETUS (ETY) N:o 1101/93,
annettu 5 päivänä toukokuuta 1993,
tiettyjen interventioelinten hallussaan pitämän ja vientiin tarkoitetun luuttoman naudanlihan myynnistä asetuksessa (ETY) N:o 2539/84 määriteltyä menettelyä noudattaen ja asetuksen (ETY) N:o 371/93 kumoamisesta
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon naudanliha-alan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 805/68 (), sellaisena kuin se on viimeksi muutettuna asetuksella (ETY) N:o 125/93 (), ja erityisesti sen 7 artiklan 3 kohdan,
sekä katsoo, että
interventioelinten hallussaan pitämän jäädytetyn naudanlihan tiettyjä myyntejä koskevista erityisistä yksityiskohtaisista säännöistä 5 päivänä syyskuuta 1984 annetussa komission asetuksessa (ETY) N:o 2539/84 (), sellaisena kuin se on muutettuna asetuksella (ETY) N:o 1809/87 (), säädetään mahdollisuudesta soveltaa kaksivaiheista menettelyä interventiovarastoista tulevan naudanlihan myyntiin; interventiovarastoista lähtöisin olevan vientiin tarkoitetun jäädytetyn luuttoman naudanlihan myyntiä koskevista yksityiskohtaisista soveltamissäännöistä 9 päivänä lokakuuta 1985 annetussa komission asetuksessa (ETY) N:o 2824/85 (), sellaisena kuin se on muutettuna asetuksella (ETY) N:o 3807/92 (), säädetään tuotteiden uudelleen pakkaamisesta tietyin edellytyksin,
tiettyjen interventioelinten hallussa on merkittäviä luuttoman interventiolihan varastoja; tämän lihan varastoinnin pitkittymistä olisi vältettävä siitä aiheutuvien korkeiden kustannusten vuoksi; tietyissä kolmansissa maissa on kysyntää kyseisille tuotteille, ja tämän vuoksi osa tästä lihasta olisi saatettava myyntiin asetusten (ETY) N:o 2539/84 ja (ETY) N:o 2824/85 mukaisesti,
on tarpeen vahvistaa määräaika tämän lihan viennille; tämä määräaika olisi vahvistettava ottaen huomioon naudanliha-alan tuonti- ja vientitodistusten järjestelmän soveltamista koskevista erityisistä yksityiskohtaisista säännöistä 4 päivänä syyskuuta 1980 annetun komission asetuksen (ETY) N:o 2377/80 (), sellaisena kuin se on viimeksi muutettuna asetuksella (ETY) N:o 3662/92 (), 5 artiklan b kohta,
myydyn lihan viennin varmistamiseksi olisi säädettävä asetuksen (ETY) N:o 2539/84 5 artiklan 2 kohdan a alakohdassa tarkoitetun vakuuden antamisesta,
olisi täsmennettävä, että tämän myynnin osalta tiettyjen palojen menekin edistämiseksi vahvistettujen hintojen vuoksi näiden palojen viennissä ei voida myöntää naudanliha-alalla kausittain vahvistettavia tukia,
interventioelinten hallussaan pitämät ja vientiin tarkoitetut tuotteet kuuluvat komission asetuksen (ETY) N:o 3002/92 (), sellaisena kuin se on muutettuna asetuksella (ETY) N:o 75/93 (), soveltamisalaan,
komission asetus (ETY) N:o 371/93 () olisi kumottava, ja
tässä asetuksessa säädetyt toimenpiteet ovat naudanlihan hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
1. On myytävä noin:
P 5 000 tonnia Irlannin interventioelimen hallussaan pitämää luutonta lihaa, joka on ostettu ennen 1 päivää tammikuuta 1993,
P 5 000 tonnia Yhdistyneen kuningaskunnan interventioelimen hallussaan pitämää luutonta lihaa, joka on ostettu 15 päivän kesäkuuta 1990 ja 1 päivän joulukuuta 1992 välisenä aikana,
P 1 000 tonnia Tanskan interventioelimen hallussaan pitämää luutonta lihaa, joka on ostettu ennen 1 päivää marraskuuta 1992,
P 5 000 tonnia Ranskan interventioelimen hallussa olevaa luutonta lihaa, joka on ostettu ennen 1 päivää helmikuuta 1993,
P 200 tonnia Italian interventioelimen hallussa olevaa luutonta lihaa, joka on ostettu ennen 1 päivää joulukuuta 1992.
2. Nämä lihat on tarkoitettu vientiin.
3. Jollei tästä asetuksesta muuta johdu, myynti on suoritettava asetusten (ETY) N:o 2539/84, (ETY) N:o 2824/85 ja (ETY) N:o 3002/92 säännösten mukaisesti.
Komission asetuksen (ETY) N:o 985/81 () säännöksiä ei sovelleta tähän myyntiin.
4. Asetuksen (ETY) N:o 2539/84 3 artiklan 1 kohdassa tarkoitetut laadut ja vähimmäishinnat esitetään liitteessä I.
5. Ainoastaan ne tarjoukset, jotka saapuvat kyseisille interventioelimille viimeistään 13 päivänä toukokuuta 1993 kello 12.00, otetaan huomioon.
6. Asianomaiset saavat varastoitujen tuotteiden määriin ja varastointipaikkoihin liittyvää tietoa liitteessä II ilmoitetuista osoitteista.
2 artikla
Edellä 1 artiklassa tarkoitettujen tuotteiden viennin on tapahduttava viiden kuukauden kuluessa myyntisopimuksen tekopäivästä.
3 artikla
1. Asetuksen (ETY) N:o 2539/84 5 artiklan 1 kohdassa säädetyn vakuuden määrä vahvistetaan 30 ecuksi 100 kilogrammalta.
2. Asetuksen (ETY) N:o 2539/84 5 artiklan 2 kohdan a alakohdassa säädetyn vakuuden määrä vahvistetaan 450 ecuksi 100 kilogrammalta liitteen I a kohdassa tarkoitettua luutonta lihaa ja 230 ecuksi sadalta kilogrammalta liitteen I b kohdassa tarkoitettua luutonta lihaa.
4 artikla
Liitteen I 1 b, 2 b, 3 b ja 4 b kohdissa tarkoitettujen ja tämän asetuksen mukaisesti myytävien lihojen osalta ei myönnetä vientitukea.
5 artikla
1. Asetuksen (ETY) N:o 3002/92 3 artiklan 1 kohdan b alakohdassa tarkoitettuun poistamismääräykseen, vienti-ilmoitukseen ja tarvittaessa T 5 -tarkastuskappaleeseen lisätään seuraava merkintä:
Productos de intervención [Reglamento (CEE) n° 1101/93].
Interventionsprodukter [Forordning (EØF) nr. 1101/93].
Interventionserzeugnisse [Verordnung (EWG) Nr. 1101/93].
ðñïúüíôá ðáñåìâÜóåùò [êáíïíéóìüò (ÅÏÊ) áñéè. 1101/93];
Intervention products [Regulation (EEC) No 1101/93].
Produits d'intervention [Règlement (CEE) n° 1101/93].
Prodotti d'intervento [Regolamento (CEE) n. 1101/93].
Produkten uit interventievoorraden [Verordening (EEG) nr. 1101/93].
Produtos de intervenção [Regulamento (CEE) nº 1101/93].
2. Edellä 3 artiklan 2 kohdassa säädetyn vakuuden osalta 1 kohdan säännösten noudattaminen on komission asetuksen (ETY) N:o 2220/85 () 20 artiklassa tarkoitettu ensisijainen vaatimus.
6 artikla
Kumotaan asetus (ETY) N:o 371/93.
7 artikla
Tämä asetus tulee voimaan 13 päivänä toukokuuta 1993.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 5 päivänä toukokuuta 1993.

Labels: 3
2
17